Francis Ysidro Edgeworth

Francis Ysidro Edgeworth (født 8. februar 1845 i Edgeworthstown i Irland, død 13. februar 1926 i Oxford) var en irsk filosof, matematiker og politisk økonom som har gjort betydelige bidrag til forskjellige matematiske emner på 1880-tallet. 

Edgeworth ble utdannet av privatlærere i hjemmet før han begynte ved universitetet. Ved Trinity College i Dublin, og senere ved Balliol College i Oxford, studerte Edgeworth både gamle og moderne språk. Etter at han hadde fullført universitet studerte han matematikk og økonomi. Edgeworth kvalifiserte seg som advokat i London i 1877, men startet aldri noen praksis i yrket. Richard Lovell Edgeworth var hans bestefar og Maria Edgeworth hans tante. 

Edgeworth ble utnevnt til professor i økonomi ved King's College i London i 1888, og i 1891 ble han utnevnt til professor i politisk økonomi ved Oxford University. I 1891 ble han utnevnt til redaktør av The Economic Journal, som er et ledende akademisk tidsskrift innen økonomi. Hans egen skrifter innenfor økonomi ble etter hvert svært innflytelsesrike. The Royal Statistic Society tildelte ham Guy-medaljen i 1907. Edgeworth var president i The Royal Statistic Society fra 1912 til 1914.

Referanser 

Britiske matematikere
Personer fra County Longford
Fødsler i 1845
Dødsfall i 1926
Matematikere på 1800-tallet
Matematikere på 1900-tallet